tartuNLP/wikipedia-smugri-20251201 huggingface dataset:
Sika AG

Sika AG on sveitsiläinen rakennus- ja teollisuuskemikaalien valmistaja ja markkinoija. Sikan päätuotealueita ovat betonin lisäaineet, tiivistys- ja liimamassat, betonin korjaustuotteet, rakenteelliset vaimennus- ja vahvistusmateriaalit, teollisuuden lattiapinnoitteet sekä vesikatemateriaalit. Sika AG toimii maailmanlaajuisesti yli 100 maassa ja sillä on 400 tehdasta ja yli 33 000 työntekijää. Vuonna 2023 yrityksen liikevaihto oli yli 11 miljardia Sveitsin frangia. Sika AG:n suomalainen tytäryhtiö perustettiin vuonna 1985. Kaspar Winkler perusti yrityksen vuonna 1910. Yrityksen pääkonttori sijaitsee Baarissa, Sveitsissä.
Sonova

Sonova on sveitsiläinen kuulonhuoltoratkaisujen toimittaja. Yrityksen tuotteita ovat muun muassa kuulokojeet, sisäkorvaistutteet, langattomat kommunikaatiotuotteet, digitaaliset ratkaisut sekä audiologinen hoito. Sonova on perustettu vuonna 1947 ja konsernilla on toimintaa maailmanlaajuisesti yli sadassa maasssa. Konserni työllistää yli 18 000 ihmistä ja sen liikevaihto oli tilikaudella 2023–2024 yli 610 miljoonaa Sveitsin frangia. Yrityksen päätuotemerkkejä ovat Phonak, Unitron, AudioNova ja Sennheiser. Yrityksen pääkonttori sijaitsee Stäfassa, Sveitsissä.
Swiss Life

Swiss Life on sveitsiläinen vakuutusyhtiö, jonka päätuotteita ovat henki- ja eläkevakuutukset sekä rahoitusratkaisut. Swiss Life on perustettu vuonna 1857. Konserni toimii Sveitsissä, Ranskassa ja Saksassa, minkä lisäksi konsernilla on osaamiskeskukset Luxemburgissa, Liechtensteinissa ja Singaporessa. Yrityksellä on Sveitsissä yli 2500 työntekijää. Maailmanlaajuisesti konsernissa työskentelee yli 10 000 työntekijää.
Swisscom

Swisscom on sveitsiläinen televiestintätuotteita- ja palveluita tarjoava yritys. Swisscomin tuotevalikoimaan kuuluvat muun muassa matkaviestintäliikenne sekä kiinteän verkon ja Internet-protokollaan perustuva puhe- ja tietoliikenne. Yhtiö tarjoaa liittymä- ja laajakaistapalveluita sekä tietotekniikan ulkoistamista, viestintäinfrastruktuurin hallintaa ja tietoturvapalveluita. Swisscom tarjoaa tuotteitaan ja palvelujaan verkkokaupan, vähittäismyymälöiden ja kumppanikauppojen kautta. Yhtiöllä on liiketoimintaa Amerikassa ja Euroopassa. Swisscomin pääkonttori sijaitsee Bernissä, Sveitsissä. Sveitsin liittovaltio omistaa yrityksestä 51 prosenttia.
Zurich Insurance Group

Zurich Insurance Group on sveitsiläinen monivakuutustuotteiden ja -palvelujen tarjoaja. Se tarjoaa erilaisia vahinko- ja henkivakuutustuotteita. Konserni toimii tytäryhtiöidensä ja sivukonttoreidensa kanssa Euroopassa, Pohjois-Amerikassa, Latinalaisessa Amerikassa, Aasian ja Tyynenmeren alueella sekä Lähi-idässä ja Afrikassa. Zurich toimii yli 200 maassa ja sillä on noin 60 000 työntekijää. Zurich Insurancen pääkonttori sijaitsee Zürichissä, Sveitsissä.
Jalmari Salpausselän kuntoutussairaala

 
Jalmari Salpausselän kuntoutussairaala (ent. Jalkarannan sairaala) on Lahden Jalkarannassa toimiva perusterveydenhuollon sairaala, joka on erikoistunut geriatristen potilaiden hoitoon ja kuntoutukseen. Sairaala kuuluu Päijät-Hämeen hyvinvointialueeseen. Yhdeksän osaston lisäksi sairaalassa toimii geriatrian poliklinikka ja muita avopalveluita. 
Historia.
Jalkarannan sairaala oli alun perin psykiatrinen ns. B-mielisairaala ja se avattiin vuonna 1959 osana laajempaa psykiatrisen sairaalahoidon uudistusta. B-mielisairaaloiden tavoin Jalkarannan sairaalan potilaat olivat pääasiassa lieväoireisia ja keski-iältään iäkkäitä. Sairaala rakennettiin sen mahdollistamiseksi, että lahtelaisia psykiatrisia potilaita voitaisiin hoitaa Lahdessa. Ennen sairaalan perustamista psykiatrisia potilaita oli hoidettu lähikuntien sairaaloissa, mikä nähtiin kaupungin kannalta epätarkoituksenmukaisena ja kalliina ratkaisuna. Sairaalalle rakennettiin viisikerroksiset tilat, joissa oli osastotilojen lisäksi henkilökunnan asuntoja ja tiloja työterapiaan. Monesta B-mielisairaalasta poiketen se rakennettiin kaupunkiin, mikä toisaalta helpotti esimerkiksi työntekijöiden rekrytointia ja potilaiden muun sairaanhoidon järjestämistä. 
1980-luvulta alkaen sairaalan painopiste alkoi siirtyä pois psykiatrisesta hoidosta vanhuuksiin ja sairaala muuttui tämän seurauksena lopulta terveyskeskussairaalaksi. Vuonna 1998 rakennukseen tehtiin ensimmäistä kertaa täydellinen peruskorjaus. Vuonna 2015 sairaalan toimintaa uudistettiin niin, että se ei toteuta pitkäaikaishoitoa, minkä takia nimi muutettiin nimikilpailun seurauksena nykyiseksi. Lahden kaupunki myi kiinteistön vuonna 2023 Swiss Life Asset Managers Transactions AS- sijoitusyhtiölle 35,7 miljoonalla eurolla. 
Lähteet.
Häyhäsi

Häyhäsi (), oli inkeriläinen kylä, joka kuului Venjoen luterilaiseen seurakuntaan. Häyhäsi sijaitsi kirkonkylästä koilliseen, lähellä Suosaaren kylää. Nykyään entisen kylän alue kuuluu Puškinin piiriin.
Perimätiedon mukaan kylän perusti muualta paenneet inkeriläiset 1700-luvun alussa, Suuren Pohjan Sodan aikana.
Vuonna 1849 kylässä asui 109 ihmistä (53 miestä ja 56 naista), kaikki inkeriläisiä (savakoita). 1900-luvun alusta Suosaaressa toimi suomenkielinen koulu, joka oli sekä Häyhäsin, että myös Länkiojan ja Hyvösin kylien yhteinen.
Vuonna 1926 kylässä oli 30 taloa ja 156 asukasta, kaikki inkeriläisiä. Häyhäsin suurin suku oli Häyhänen. Muita isoja sukuja olivat Jämsä, Kasukka, Rautalainen, ja Sintonen.
Toisen maailmansodan aikana Häyhäsi sijaitsi rintamalinjalla ja tuhoutui täysin. Asukkaat joutui Leningradin saartoon ja maaliskuussa vuonna 1942 heitä karkotettiin: vietiin Laatokan jään kautta läheiselle rautatieasemalle ja sieltä jälleen Siperiaan. Sodan jälkeen kylän alue jäi autioksi.
Åke Persson

Åke Persson (25. helmikuuta 1932 Hässleholm – 5. helmikuuta 1975 Tukholma) oli ruotsalainen jazzia soittanut pasunisti.
Persson sai urallaan nopeasti suosiota ja levytti 19-vuotiaana Lars Gullinin kanssa. Hänestä käytettiin kutsumanimeä “Kometen”. Persson soitti 1950-luvulla Simon Brehmin, Arne Domnéruksen ja Ernie Englundin orkestereissa. Hän oli vuosina 1956–1961 Radiobandetin jäsen. Persson aloitti vuonna 1961 soittamisen RIAS Tanzorchesterissa Berliinissä ja siirtyi vuonna 1969 Sender Freies Berlinin big bandiin. Hän johti myös omia kokoonpanojaan. Vuodesta 1963 Persson työskenteli Kenny Clarke/Francy Boland Big Bandissa. Hän sai Gyllene Skivan -palkinnon vuonna 1959 levytyksestä "Quincy here we come".
Perssonin yhteistyökumppaneihin kuuluivat Clifford Brown, Quincy Jones, Art Farmer, Frank Rosolino, Zoot Sims, Lee Konitz, Stan Getz, Gunnar Björksten, Dizzy Gillespie, Count Basie, Duke Ellington ja Peter Herbolzheimerin kanssa. Persson oli vuosina 1952–1958 naimisissa Maj-Gunnel Åhsbergin (1932–1962) kanssa ja vuosina 1960–1974 tanssija Jeruth Waltherin kanssa. Hänellä oli myös suhde Anita Lindblomin kanssa.
Shadowland

Shadowland on Otso Tiaisen ohjaama suomalainen dokumenttielokuva, joka tuli ensi-iltaan marraskuun lopulla 2024.
Shadowland kertoo Ranskan Pyreneillä sijaitsevan Montségurin alueen henkistyneestä yhteisöstä, jonka jäsenet kohtaavat vaikean valinnan. Yhdistävä usko on koetuksella, kun karismaattisesta johtohahmosta tulee julki järkyttäviä syytöksiä. Montségurin alue on ollut monenlaisten salaisuuksien etsijöiden määränpää jo kauan. Siihen on yhdistetty tarinoita Graalin maljasta ufoihin.
Elokuva sai alkunsa, kun salatieteisiin erikoistunut toimittaja Perttu Häkkinen haastatteli elokuvaohjaaja Richard Stanleyä Night Visions -festivaalilla Helsingissä marraskuussa 2015. Häkkinen, elokuvan ohjaaja Otso Tiainen ja toimittaja Panu Hietaneva lähtivät tutustumaan Montségurin alueen okkultistiseen ja esoteeriseen yhteisöön, jonka piirissä Stanleylla oli vahva asema. Suomalaiset päättivät tehdä dokumentin yhteisöstä, jonka ylipapiksi elokuvauransa karille ajanut Stanley oli hankkiutunut.
Kun Häkkinen menehtyi polkupyöräonnettomuudessa, hänen ystävänsä kirjailija ja elokuvajournalisti Kalle Kinnunen tuli käsikirjoittamaan ja tuottamaan elokuvaa. Tiainen teki elokuvaa kaikkiaan yhdeksän vuoden aikana.
Elokuvan on tuottanut Bufo tuottajanaan Kinnunen. Vastaavana tuottajina ovat toimineet muiden muassa videopeliohjaaja ja -käsikirjoittaja Sam Lake ja sarjakuvataiteilija Pertti Jarla.
Elokuvan levitti suomalaisiin elokuvateattereihin Elävän kuvan keskus ELKE.
"Shadowland" sai maailmanensi-iltansa Yhdysvaltojen suurimmassa genre-elokuvatapahtumassa, Los Angelesin Beyond Fest -elokuvajuhlilla. Elokuva valittiin kilpailemaan pääpalkinnosta 65. Krakovan elokuvajuhlilla toukokuussa 2025.
Vastaanotto.
Kriitikot.
Kriitikkovastaanotto oli positiivinen. "Helsingin Sanomien" Leena Virtasen mukaan "Shadowland" on "dokumenttielokuvaa parhaimmillaan." "Episodissa" kriitikko Jussi Huhtala kertoi, kuinka ""Shadowland" on herättänyt jo maailmalla huomiota. Dokumenttia on esitetty merkittävillä festivaaleilla, ja Hollywoodin ykkösjulkaisu Variety on kirjoittanut siitä laajan artikkelin. Kansainvälinen kiinnostus ei ole sattumaa. "Sami Yaffa: Sound Tracker" -sarjasta tunnetun Otso Tiaisen ohjaama Shadowland on omaperäinen dokumentti, jonka kaikki osa-alueet on toteutettu taitavasti." 
"Karjalaisen" Jussi Virratvuoren viiden tähden arvion mukaan "Shadowland" "on suurenmoinen kertomus henkisyydestä, manipuloinnista ja ihmismielen syövereistä." "Näin väkevää suomalaisdokumenttia ei ole nähty sitten "Lost Boysin"", arvioi "Suomen Kuvalehden" kriitikko Tero Kartastenpää. 
"Hufvudstadsbladetin" Otto Ekmanin mukaan "Suomalainen elokuva ei voi hyvin. Mutta Shadowland osoittaa, että Suomessakin voidaan tehdä kansainvälisen tason dokumenttielokuvia".
Kansainvälinen vastaanotto on englanninkielisiä arvosteluja keräävän Rotten Tomatoes -elokuvasivuston mukaan erinomainen: kymmenestä kritiikistä kaikki ovat olleet positiivisia.
Jussi-palkinnot.
Svante Colérus sai "Shadowlandin" äänisuunnittelusta Jussi-palkinnon.
Otsamo

Otsamo on muun muassa seuraavien suomalaisten henkilöiden sukunimi:
Joachim Boldt

Joachim Boldt (s. 29. syyskuuta 1954) on saksalainen anestesiologi. Hän oli 2000-luvun alusta johtavia laskimoon annettavien kolloidiliuosten tutkijoita. Vuonna 2010 hänen tutkimuksistaan alkoi kuitenkin paljastua epäselvyyksiä, ja tammikuuhun 2025 mennessä 220 hänen lähes 400:sta tutkimusjulkaisustaan oli vedetty takaisin. Selvityksissä on paljastunut, että Boldtin tutkimusten eettisissä käsittelyissä oli puutteita ja lisäksi tutkimustuloksia oli manipuloitu kun potilastietoja ja laboratoriotuloksia puuttui. On arveltu, että Boldtin julkaisut ovat johtaneet munuaisvaurioihin ja jopa potilaiden kuolemiin.
Luettelo maailman suurimmista pankkiryhmistä vuonna 2022

Luettelo maailman suurimmista pankkiryhmistä vuonna 2022 perustuu S&amp;P Globalin julkaisemaan listaan. Luettelon pankit ovat suuruusjärjestyksessä niiden varojen mukaan.
Strandlykkjan kirkko

Strandlykkjan kirkko () on Stangen kunnassa Norjassa sijaitseva puinen pitkäkirkko vuodelta 1915.
Tangenin kirkko (Stange)

Tangenin kirkko () on Stangen kunnassa Norjassa sijaitseva kahdeksankulmainen puukirkko vuodelta 1861.
Tangenin kirkko

Tangenin kirkko voi tarkoittaa seuraavia Norjassa sijaitsevia kirkkoja:
Askjen kirkko

Askjen kirkko () on Stavangerin kunnassa Norjassa sijaitseva puinen pitkäkirkko vuodelta 1846.
Sørbøn kirkko

Sørbøn kirkko () on Stavangerin kunnassa Norjassa sijaitseva kivinen pitkäkirkko 1100-luvulta.
Hauskenin kirkko

Hauskenin kirkko () on Stavangerin kunnassa Norjassa sijaitseva puinen pitkäkirkko vuodelta 1857.
Vestre Åmøyn kappeli

Vestre Åmøyn kappeli () on Stavangerin kunnassa Norjassa sijaitseva puinen pitkäkirkko vuodelta 1953.
Bekkefaretin kirkko

Bekkefaretin kirkko () on Stavangerin kunnassa Norjassa sijaitseva tiilikirkko vuodelta 1977.
Medvenka

Medvenka () on kaupunkityyppinen taajama Kurskin alueella Venäjällä. Taajama on Medvenkan piirin () hallintokeskus. Kaupunkityyppisen taajaman aseman paikkakunta sai 1974. Taajamassa asui 4 398 ja koko piirissä 16 558 ihmistä (vuonna 2010).
Pyhän Johanneksen kirkko (Stavanger)

Pyhän Johanneksen kirkko () on Stavangerin kunnassa Norjassa sijaitseva tiilinen pitkäkirkko vuodelta 1909.
Slottsskogen

Slottsskogen on taajama Håbon kunnassa Uppsalan läänissä Upplannin historiallisessa maakunnassa Ruotsissa. Taajamassa oli 1 746 asukasta vuonna 2021.
Råby (Ruotsi)

Råby on taajama Håbon kunnassa Uppsalan läänissä Upplannin historiallisessa maakunnassa Ruotsissa. Taajamassa oli 971 asukasta vuonna 2021.
Söderskogen

Söderskogen on taajama Håbon kunnassa Uppsalan läänissä Upplannin historiallisessa maakunnassa Ruotsissa. Taajamassa oli 381 asukasta vuonna 2021.
Krasnyi Sulin

Krasnyi Sulin () on kaupunki Rostovin alueella, Etelä-Venäjällä, lähellä Ukrainan Luhanskin alueen rajaa. Vuoden 2010 väestönlaskennan mukaan kaupungissa asui 40 866 ihmistä.
Claes Annerstedt

Claes Annerstedt (7. kesäkuuta 1839 Uppsala – 1927 Uppsala) oli ruotsalainen historioitsija ja kirjastonhoitaja. Hän johti vuosina 1883–1904 Uppsalan yliopiston kirjastoa, ja hän myös kirjoitti sen historiasta kertovan viisiosaisen "Upsala universitets historia" -teoksen. Annerstedt valittiin Ruotsin akatemian jäseneksi vuonna 1901.
Lancasterin piirikunta (Nebraska)

Lancasterin piirikunta () on Yhdysvaltojen Nebraskan osavaltiossa sijaitseva piirikunta. Sen väkiluku oli 322 608 vuonna 2020. Piirikunnan hallintokeskus on osavaltion pääkaupunki Lincoln. Piirikunta on perustettu vuonna 1859.
Väestö.
Vuoden 2020 väestönlaskennassa Lancasterin piirikunnan asukasluku oli 322 608. Arvion mukaan asukkaista valkoisia on 86,1 %, aasialaisia 4,8 %, mustia 4,6 %, alkuperäisasukkaita 1,1 % ja Tyynenmeren alkuperäisasukkaita 0,1 %. Asukkaista 3,4 % kuuluu kahteen tai useampaan rotuun. 11,9 % asukkaista puhuu kotonaan jotain muuta kieltä kuin englantia ja 8,4 % asukkaista on syntynyt ulkomailla.
Pekka Räikkönen

Pekka Bernhard Räikkönen (15. syyskuuta 1864 Lempaala – 7. tammikuuta 1918 Pietari) oli inkerinsuomalainen kanttori.
Räikkönen valmistui kansakoulunopettajaksi Kolppanan seminaarista, jonka jälkeen hän työskenteli Hietamäen ja Lempaalan kansakouluissa. Vuodesta 1899 lähtien Räikkönen toimi Pietarin suomalaisen seurakunnan kanttorina. Lisäksi hän työskenteli "Inkeri"-lehden päätoimittajana sekä Pietarin suomalaisen yhteiskoulun laulunopettajana. Räikkönen kuoli sydänkohtaukseen kesken loppiaisjumalanpalveluksen Pyhän Marian kirkossa.
Pekkä Räikkösen poikia olivat säveltäjä Arvo Räikkönen, kirjailija Erkki Räikkönen ja laulaja Sulo Räikkönen. Hänen veljensä oli toimittaja Paavo Räikkönen.
Oliver Kopiloff

Oliver Alexander Kopiloff (s. 1. tammikuuta 2006 Hämeenlinna) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan oikea laitahyökkääjä, mutta Kopiloff osaa pelata myös keskellä.
Ura.
Seuraura.
Kopiloff on Hämeenlinnan Pallokerhon kasvatti. Kaudella 2021–2022 hän toimi seuran U16-joukkueen varakapteenina. Kopiloff oli tehoilla 31+31=62 HPK:n paras pistemies ja maalintekijä. Hän jakoi U16 SM-sarjan maalipörssin kolmannen sijan Kiekko-Espoon Elias Puolanteen kanssa ja sijoittui pistepörssissä viidenneksi. Kopiloff valittiin kauden päätteeksi sarjan ensimmäiseen tähdistökentälliseen. Kaudella 2022–2023 hän oli HPK:n U18-joukkueen paras pistemies ja maalintekijä tehoilla 17+17=34.
Huhtikuussa 2024 Kopiloff teki HPK:n kanssa kaksivuotisen SM-liigasopimuksen. Hän aloitti kauden 2024–2025 seuran U20-joukkueessa. Kopiloff oli tehoilla 8+22=30 joukkueen paras syöttäjä ja toiseksi paras pistemies Vili Toivosen jälkeen. Hän teki liigadebyyttinsä 23. marraskuuta 2024 vieraissa Oulun Kärppiä vastaan. Kopiloff merkittiin HPK:n nelosketjun oikeaan laitaan Sami Päivärinnan ja Samuli Aaltosen viereen. Hän sai ottelussa jääaikaa 12.20 minuuttia. Kopiloff sai myös syöttöpisteen Adam Brodeckin tekemään 4–4-tasoitusmaaliin vain sekunti ennen varsinaisen peliajan päättymistä. Osuma hyväksyttiin videotarkistuksen päätteeksi. Syöttöpiste jäi hänen kauden ainoaksi tehopisteekseen SM-liigassa, jossa Kopiloff pelasi kahdeksan runkosarja- ja yhden pudotuspeliottelun.
Maajoukkueura.
Kopiloff on pelannut 12 nuorten ja 13 poikien maaottelua.
Muuta.
Kopiloff opiskelee Hämeenlinnan lyseon lukion urheilulinjalla. Hänen isänsä Olli-Pekka Kopiloff pelasi omalla urallaan hyökkääjänä parhaimmillaan Mestis-tasolla.
Intian suurnopeusradat

Intiassa on rakenteilla ja suunnitteilla suurnopeusjunaratoja. Tällä hetkellä Intian nopein junarata on Mumbaista Goaan kulkeva Tejas Express, joka saavuttaa jopa 200 km/h:n nopeuden. 
Intian ensimmäinen suurnopeusrata tulee olemaan Mumbain ja Ahmedabadin välille tuleva rakenteilla oleva 508 kilometriä pitkä suurnopeusrata, jonka on määrä olla valmis vuonna 2028. Rataa tulee operoimaan valtionyhtiö Indian Railways. Suurin osa radasta (468 km) tulee olemaan korotettu. Radalla käytetään japanilaisia Shinkansen E5 -junia. Hankittavasta 24 Shinkasenista kuusi on tarkoitus koota Intiassa. Junien on tarkoitus kulkea Mumbain ja Ahmedabadin välisellä radalla 320 km/h, mutta testeissä radalla kokeillaan 350 km/h:n nopeutta.
Odilo Clunylainen

Odilo Clunylainen (962 Auvergne – 1048 Souvigny) oli Clunyn luostarin viides apotti ja benediktiiniläiuudistaja. 
Odilo oli Auvergnen aatelissuvun jäsen ja liittyi Clunyn munkkiveljeskuntaan vuonna 991. Jo koeajan aikana hänet nimitettiin apotti Mayeulin apulaiseksi, ja vuonna 994 hänestä tuli Clunyn apotti.
Odilo tunnettiin lempeydestään, järjestelytaidoistaan ja hengellisestä elämänasenteestaan. Hänen johdollaan Clunyn luostari kasvoi nopeasti ja vaikutti laajasti benediktiiniläisluostareiden uudistamiseen, erityisesti Ranskassa ja Espanjassa. Hän edisti oppineisuutta ja kannusti muun muassa munkki Radolphus Glaberia kirjoittamaan aikansa historiaa. Hän rakennutti uuden, suuren luostarikompleksin ja sai monet luostarit sitoutumaan Clunyn emäluostarin alaisuuteen, mikä loi perustan myöhemmälle yhtenäiselle luostarijärjestelmälle.
Odilo vaikutti myös yhteiskunnallisesti edistäessään Jumalanrauhaa ("Treuga Dei") ja auttaessaan aktiivisesti nälänhädän uhreja erityisesti vuosina 1028–1033. Hän perusti Kaikkien sielujen päivän, jota vietetään 2. marraskuuta.
Odilo oli yhteydessä aikansa paaveihin, kuninkaisiin ja piispoihin, ja häntä kutsuttiin munkkien arkkienkeliksi. Hän kieltäytyi arkkipiispan virasta ja pysyi uskollisena luostarielämälle. Hän vastusti simoniaa, papiston avioliittoja ja muita kirkon väärinkäytöksiä, mutta ei kuulunut järjestäytyneeseen kirkolliseen uudistusliikkeeseen.
Odilo kuoli luostarikierroksellaan Souvignyssä, jossa hänet myös haudattiin. Odilo kanonisoitiin pian kuolemansa jälkeen, ja hänen muistopäiväänsä vietetään nykyään 19. tammikuuta (Sveitsissä 6. helmikuuta).
Albert Rizaeus Hardenberg

Albert Rizaeus Hardenberg (s. 1510 Hardenbergissä Hollannissa, k. 1574 Emdenissä), oli saksalais-hollantilainen teologi. 
Hardenberg liittyi ratkaisevasti luterilaiseen uskonpuhdistukseen oleskellessaan 1543-44 Wittenbergissä, missä hän muodosti luottamuksellisen ystävyyssuhteen erityisesti Philipp Melanchthonin kanssa. Vuonna 1544 Kölnin vaaliruhtinas-arkkipiispa Hermann von Wied kutsui hänet auttamaan uskonpuhdistuksen toteuttamisessa alueillaan ja vuodesta 1545 lähtien hän työskenteli pastorina Kempenissä tätä tarkoitusta varten, mutta katolinen vastaliike pakotti hänet jättämään paikkansa. Vuonna 1547 hänet kutsuttiin saarnaamaan Bremenin tuomiokirkkoon velvoitteena pitää myös teologisia luentoja. Varhain häntä alettiin kuitenkin epäillä eriävistä mielipiteistä ehtoolliskysymyksessä. Hardenberg, joka oli läheisesti yhteydessä reformoituun Johannes Laskiin, oli alusta asti ottanut tässä asiassa välittäjäaseman reformoidun ja luterilaisen näkemyksen välillä. Hardenbergin ja muiden Bremenissä olevien pappien välillä syttyi ankara ja pitkäaikainen taistelu. Erilaisten vaiheiden jälkeen kiista päättyi siihen, että Hardenberg erotettiin virastaan ​​ja karkotettiin Bremenistä vuonna 1561. Muutaman vuoden kuluttua kirjallisten töiden jälkeen hän asui Rasteden luostarissa lähellä Oldenburgia, vuonna 1565 hänestä tuli pastori Sengwardeniin ja vuonna 1567 Emdeniin, jossa hänen vaikutuksensa alaisena reformoitu suunta tuli yhä enemmän vallitsevaksi.
Erottajan paviljonki

Erottajan paviljonki (myös Erottajan Suoja) on Alvar Aallon vuonna 1941 suunnittelema rakennus, joka sijaitsee Helsingin keskustassa Erottajankadulla. Väestönsuojan sisäänkäynniksi suunniteltu rakennus valmistui väliaikaisesti puurakenteisena versiona vuonna 1941, mutta nykyiseen muotoonsa se rakennettiin olympialaisten alla vuonna 1951.
Erottajan paviljongin ulkoasulle tunnusomaisia ovat graniittinen sokkeli ja sen päälle kohoavat suuret lasiseinät sekä rakennusta kiertävä pronssinen kaidetuki ja pronssiset ovet. Rakennukseen, joka koostuu porraskäytävästä ja maanpinnan alapuolisista tiloista, mennään sisään Mannerheimintien puolelta. Erottajan paviljongin sisällä, rappusten yläpuolella sijaitsevat ilmanvaihtoputket on vaihdettu alkuperäisistä lasisista messinkisiin.
Väestönsuojakäytön (josta nimi 'Erottajan Suoja') lisäksi Erottajan paviljongissa on toiminut kioskeja ja käymälöitä. Nykyisin rakennus toimii maanalaisen parkkitalon sisäänkäyntinä.
Rakennus on vuonna 2007 voimaan tulleen asemakaavan myötä suojeltu rakennustaiteellisesti merkittävänä rakennuksena.
Joachim Mörlin

Joachim Mörlin (1514–1571), oli luterilainen teologi, piispa ja tuottelias teologinen kirjailija. 
Mörlin syntyi 6. huhtikuuta 1514 Wittenbergissä, tuli siellä maisteriksi 1536, diakoniksi vuonna 1537 ja Martti Lutherin kappalaiseksi 1539, superintendentiksi Arnstadtiin vuonna 1540 ja hänestä tuli samana vuonna teologian tohtori. Seurauksena Mörlinin innostuksesta kirkkokuria kohtaan, maallinen valta erotti hänet virastaan vuonna 1543; ja koska hänestä tuli superintendentti ja koulutarkastaja Göttingenissä vuonna 1544, hänen oli poistuttava sieltä myös vuonna 1550, koska hän toimi sitkeästi interimiä vastaan. Hän joutui luopumaan uudesta asemastaan pastorina ja tarkastajana Königsbergissä vuonna 1553 tottelemattomuuden vuoksi. Braunschweigin superintendentti Mörlin oli vuodesta 1554 ja hän osallistui kryptokalvinistiseen kiistaan Albert Rizaeus Hardenbergin vastustajana. Mörlin kutsuttiin takaisin Preussiin, hän kirjoitti teoksen "Corpus doctrinae pruthenicum" yhdessä Martin Chemnitzin kanssa vuonna 1567 ja kuoli 23. toukokuuta 1571 Samlandin piispana.
Brougham (vaunu)

Brougham on 1800-luvulta peräisin oleva yhden hevosen vetämä nelipyöräinen hevosvaunu. Se on nimetty poliitikon ja tuomarin, Henry Broughamin mukaan. Hän tilasi tämän tyyppisen vaunun lontoolaiselta vaununvalmistajalta Robinson &amp; Cookilta vuonna 1838.
Rakenne.
Brougham-vaunussa on suljettu kori, jossa on kaksi ovea, ja se on suunniteltu kahdelle matkustajalle. Vaunun etunurkissa on kaksi alastaitettavaa istuinta. Vaunun edessä on penkki ajurille sekä lisämatkustajalle. Vaunun korissa on etuikkuna, jonka kautta matkustajat voivat nähdä eteenpäin. Vaunussa on elliptiset jouset, ja sen pienet etupyörät voivat kääntyä vaunun alle mahdollistaen jyrkät käännökset.
Brougham-vaunun erityispiirteitä ovat etu- ja takapyörien akselit yhdistävän tukipuun puuttuminen ja jousituksen kiinnitys suoraan koriin, mikä keventää vaunun painoa ja madaltaa lattiaa helpottaen vaunuun astumista, katon takaosan suorakulmaisuus, korin alaosan eteenpäin kaartuva muotoilu, sekä matala sisäänkäynti, jossa on vain yksi ulkoinen askelma oven alapuolella.
Brougham-landaulet on brougham-vaunun muunnelma, jossa katon takaosana on alastaittuva kuomu.
Brougham

Brougham oli alun perin limusiinia ja Coupé de ville–korimallia muistuttava autojen korimalli, jossa kuljettaja istui ulkopuolella ja matkustajat suljetussa matkustamossa. Brougham perustui tyyliltään aiempaan brougham-hevosvaunuun, varhaisimmassa muodossaan siinä oli terävästi suorakulmainen takakaton pääty sekä eteenpäin kaartuva korin alaosa matkustamon etuosassa.
Brougham mallinimenä tai varustetasona.
Myöhemmin useat, etenkin yhdysvaltalaiset autovalmistajat ovat käyttäneet brougham-nimitystä arvomalliensa mallinimenä tai ylellisyysvarustetasona autoille, joissa kuljettaja kuitenkin istuu matkustajien kanssa samassa tilassa. Nimeä on sovellettu niin sedaneihin kuin avoautoihinkin.
Cadillac oli ensimmäinen, joka käytti Brougham-nimeä autossa, joka ei täyttänyt alkuperäistä brougham-mallin määritelmää, vuonna 1916 Cadillac Brougham -mallissaan, joka oli suuri, seitsemänpaikkainen sedan.
Erityisesti Brougham-nimitys oli laajalti käytössä 1970-luvulta 1990-luvulle General Motorsilla, Ford Motor Companyllä ja Chrysler Corporationilla, tyypillisesti tietyn mallin ylellisimpänä varustetasona.
Santeri Kiianlinna

Hugo Aleksander (Santeri) Kiianlinna, vuoteen 1906 Nyberg (25. maaliskuuta 1878 Hämeenlinna – 17. maaliskuuta 1954 Helsinki) oli suomalainen insinööri ja virkamies.
Kiianlinnan vanhemmat olivat kauppias Gustaf Adolf Nyberg ja Emilia Wilhelmina Cavén ja puoliso vuodesta 1908 Hilja Fredrika Dahlström. Kiianlinna tuli ylioppilaaksi Helsingin suomalaisesta normaalilyseosta 1908 ja valmistui insinööriksi Polyteknillisestä opistosta 1901. 
Kiianlinna oli tie- ja vesirakennushallituksen palveluksessa insinööri Oulussa 1905–1911 ja maantierakennustyötä johtanut insinööri Inarissa 1911–1916 johtaen Sodankylä-Inari -tien rakentamista ja Ivalo-Petsamo -tien rakentamista Petsamossa 1916–1918. Hangon sataman rakennustöitä hän johti 1918–1923 ja oli Oulun piiri-insinööri 1923–11924 ja Turun piiri-insinööri 1924–1926.
Tie- ja vesirakennushallituksen kanava- ja satamaosaston yli-insinöörinä Helsingissä Kiianlinna toimi vuodesta 1926 vuoteen 1949, jolloin hän jäi eläkkeeelle. Jo aiemmin Siikajoen uittokanavan rakentamisen parissa työskennellyt Kiianlinna oli vielä eläkkeellä Utran kanavan uittosulkujen rakentamisen työmaapäällikkö vuoteen 1951. Hangon kaupunginvaltuuston jäsen Kiianlinna oli 1923.
Risteily

Risteily tarkoittaa yleensä vapaa-ajan laivamatkaa, jossa viivytään kohdemaassa vain lyhyen aikaa tai ei välttämättä poistuta kohdesatamassa laivasta ollenkaan. Risteilyt vaihtelevat pienillä laivoilla tehtävistä muutaman tunnin saaristoristeilyistä suurilla loistoristeilijöillä tehtäviin monen päivän pituisiin Karibian ja Välimeren risteilyihin.
Itämerellä seilaavat laivavarustamot, kuten Viking Line ja Tallink Silja, järjestävät autolautoillaan samanaikaisesti sekä risteilyjä että reittimatkoja. Nämä varustamot pitävät tyypillisesti risteilyinä matkoja, joissa paluumatka matkustetaan samana päivänä kun kohdesatamaan on saavuttu, kun taas reittimatka voi olla yhdensuuntainen tai meno-paluumatka, jos kohteessa yövytään.
Suomalaisten keskuudessa Ruotsiin suuntautuvat risteilyt tulivat suosituiksi 1960-80-luvulla elintason ja talouden noustessa. Laivamatkustaminen oli edullisempaa kuin lentäminen, ja laivoista tuli suosittuja huvittelu- ja rentoutumispaikkoja. Tuohon aikaan laivoilla oli usein saatavilla eksoottisia ruoka-, alkoholi- ja kosmetiikkatuotteita, joita ei vielä saanut maista. Viroon suuntautuvat risteilyt yleistyivät vasta vuosituhannen taitteessa, kun Suomen ja Viron välinen viisumivapaus oli astunut voimaan. Suomalaisessa risteilykulttuurissa yleistä ovat muun muassa ruokailu buffetissa, tax free -ostokset, laivan viihdeohjelma ja alkoholin käyttö. Myös teema- ja erikoisristeilyt ovat suosittuja. Niitä ovat muun muassa opiskelijaristeilyt, kuten abiristeilyt ja GooM, tanssiristeilyt, joulu- ja uudenvuodenristeilyt sekä lapsiperheille suunnatut perheristeilyt.
Museu CR7

 
Museu CR7 on Portugalille kuuluvan Madeiran saaren pääkaupungissa Funchalissa sijaitseva museo, joka avattiin joulukuussa 2013. Siellä on esillä kaupungissa syntyneen jalkapalloilijan Cristiano Ronaldon palkintoja, kuten viisi Kultaista palloa ja neljä Euroopan Kultaista kenkää. Museossa on myös valokuvia ja videoita Ronaldon peliuralta sekä hänestä muotoiltu vahapatsas.
Museo sijaitsee Funchalin Praça do Mar -aukoilla, joka on yhteydessä kaupungin pääsatamaan. Rakennuksen ulkopuolella sijaitsee pronssista tehty Ronaldo-patsas.
Luxemburgin pörssi

Luxemburgin pörssi (, lyh. LuxSE) on Luxemburgissa sijaitseva riippumaton pörssi. Luxemburgin pörssi on maailman johtava kansainvälisten joukkovelkakirjojen listauspaikka. LuxSE:ssä on listattuna yli 41 000 arvopaperia. Luxemburgin pörssissä on listattuna 120 yritystä.
Malta Gaming Authority

Malta Gaming Authority (MGA; ) on rahapelaamista säätelevä maltalainen viranomaistaho.
Malta Gaming Authority perustettiin vuonna 2001, ja Malta alkoi yhtenä ensimmäisistä maista säännellä nettikasinotoimintaa vuonna 2004. Tämä teki Malta Gaming Authoritysta johtavan kansainvälisesti toimiville nettikasinoille lisenssejä myöntävän tahon. Maltalla toimivalta peliyhtiöltä vaaditaan Malta Gaming Authorityn myöntämä lisenssi.
Anton Bernolák

Anton Bernolák (3. lokakuuta 1762 Slanice, Habsburgien monarkia – 15. tammikuuta 1813 Nové Zámky, Itävallan keisarikunta) oli slovakialainen kielitieteilijä ja katolilainen pappi. Bernolák oli merkittävä slovakin kieliopin kehittäjä. 
Elämä.
Bernolák syntyi nykyään pohjois-slovakialaiseen Námestovon kaupunkiin kuuluvassa Slanicen kylässä vuonna 1762. Hän opiskeli eri koulutusasteilla Ružomberokissa, Bratislavassa ja Trnavassa sekä Wienin yliopistossa, missä hän opiskeli katolista teologiaa. Hän valmistui papiksi 1787, minkä jälkeen hän toimi Čeklísin kylän (nykyisin Bernolákovo) pappina vuoteen 1791 asti. Seuraavat kuusi vuotta hän työskenteli Trnavassa, jossa hän oli mukana perustamassa Slovakian opintoseuraa ("Slovenské učené tovarišstvo").
Bernolák nimettiin Nové Zámkyn papiksi 1797, missä hän toimi aina kuolemaansa saakka. Hän kuoli sydänkohtaukseen vuonna 1813.
Ura kielitieteilijänä.
Bernolák sai paljon vaikutteita valistuksen aatteista opiskellessaan Wienissä. Hän kannatti Joosef II:n uudistuksia, ja alkoi edistää slovakkien kansallista heräämistä jo tällöin. Pappisopintojensa aikana hän oli mukana perustamassa slovakin kieleen keskittynyttä seuraa. Vuonna 1787 hän julkaisi latinaksi slovakin oikeinkirjoitusoppaan, joka perustui pääasiassa Länsi-, ja vähemmiltä osin Keski-Slovakian murteisiin. Vuonna 1790 Bernolák julkaisi kattavan kieliopin kehittämälleen slovakille, ja 1791 oppaan sananmuodostukselle. Bernolákin kuoleman jälkeen häneltä julkaistiin postyymisti Slovakki-Tšekki-Latina-Saksa-Unkari sanakirjasarja vuosina 1825–1827. 
Bernolák korosti kirjoissaan sitä, että kieliopin piti perustua tavallisen kansan käyttämään kieleen. Oikeinkirjoituksen piti pohjautua ääntämykseen, ja tämän myötä Bernolákin slovakki kirjoitettiin samoin kuin äännettiin. Bernolák myös yksinkertaisti paikoin slovakin kirjaimistoa esimerkiksi poistamalla y-kirjaimen. Hänen kielioppiansa noudattivat muun muassa Juraj Fándly ja Ján Hollý. 
Bernolákin slovakki ei saavuttanut yleistä hyväksyntää slovakkien keskuudessa, mutta se vaikutti merkittävästi alkamaisillaan olleeeseen kansalliseen heräämiseen. Bernolákin työ antoi edellytykset vuoden 1843 kielioppikokoukselle Hlbokéssa, jossa Ľudovít Štúr, Jozef Miloslav Hurban ja Michal Miloslav Hodža loivat kielelle sen modernin Keski-Slovakian murteisiin pohjautuneen perustan. 
Jälkimaine.
Bernolákia on kuolemansa jälkeen pidetty yhtenä merkittävimmistä Slovakian valistuksen edustajista. Čeklísin kylä uudelleennimettiin Bernolákin mukaan Bernolákovoksi vuonna 1948. Bernolák oli kuvattuna 200 Slovakian korunan setelissä.
Hopeatiikeriahven

 
Hopeatiikeriahven ("Bidyanus bidyanus") on viiruahveniin kuuluva kalalaji. Lajia tavataan makeista vesistä Australiassa.
Koko ja ulkonäkö.
Hopeatiikeriahven kasvaa useimmiten 30–35 cm pitkäksi, ja voi suurimmillaan saavuttaa 40–60 cm:n pituuden. Ruumiinrakenteeltaan laji on pitkänomaisen soikea, litteähkö ja pienipäinen. Selkäevä on pitkä ja sen etuosa on piikikäs. Kalan pyrstöevä on hieman haarautunut. Hopeatiikeriahvenen värivaihtelee harmahtavan tai vihertävän ruskeasta kellertävään. Selkä on vatsaa tummempi. Nuorilla kaloilla on tummia vaakajuovia.
Levinneisyys ja elintavat.
Hopeatiikeriahventa esiintyy paikoittaisesti Queenslandista Etelä-Australian kaakkoisosiin. Lajin elinympäristöä ovat järvet, tekojärvet ja joet ja se viihtyy suhteellisen nopeati virtaavissa vesissä. Hopeatiikeriahvenen ravintoa ovat äyriäisten, nilviäisten ja matojen lisäksi vesikasvit kuten levät. Kala vaeltaa jokiin kutemaan tulvien aikana marraskuusta tammikuulle. Kutu tapahtuu iltahämärän aikaan. 
Hopeatiikeriahven on suosittu vapaa-ajankalastuksen kohde ja sitä on kalastettu ravinnoksi myös kaupallisesti. Se luokitellaan silmälläpidettäväksi. Kantaa uhkaavat kalastus, patojen rakentaminen, vedenotto, elinympäristön saastuminen ja saalistavat vieraslajit sekä vieraslajien levittämät taudit.
Pfullendorf

Pfullendorf on kaupunki Baden-Württembergin osavaltiossa eteläisessä Saksassa. Se sai kaupunkioikeudet vuonna 1220.
Maantiede.
Pfullendorf sijaitsee Sigmaringenin piirikunnan eteläosassa. Etäisyys Stuttgartista on noin 95 kilometriä etelään. Pfullendorf sijaitsee 602–741 metriä merenpinnan yläpuolella. Suurin osa pfullendorfilaisista asuu kantakaupungissa.
Historia.
Pfullendorfin alueella on asuttu jo kivikaudella. Alemannit saapuivat 600–800-luvulla ja Dorf am Pfuol, joka vähitellen kehittyi muotoon Pfullendorf, sai alkunsa. Kaupunkioikeudet Pfullendorf sai 2. kesäkuuta 1220. Kolmikymmenvuotinen sota (1618–1648) tuhosi myös Pfullendorfia. Valtakunnankaupunki Pfullendorf oli 1200-luvulta aina vuoteen 1803, minkä jälkeen se päätyi osaksi Badenin suurherttuakuntaa. 1900-luvun alkupuoliskon suursotien jälkeen koitti uusi kukoistuskausi: Pfullendorfista kehittyi teollisuus- ja varuskuntakaupunki. 1970-luvulla Pfullendorfiin liitettiin Aach-Linz, Denkingen, Gaisweiler, Großstadelhofen, Mottschieß, Otterswang ja Zell am Andelsbach. Aivan 2000-luvun alussa kaupunkiin avattiin huvittelutarkoituksiin Seepark Linzgau.
Aach-Linzissa kantakaupungin lounaispuolella sijaitsee keskiaikainen St. Martinin kirkko, josta ensimmäinen maininta on vuodelta 972. Nykyinen kirkko on vuodelta 1275.
Talous ja liikenne.
Pfullendorfissa toimivia teollisuusyrityksiä ovat muun muassa sveitsiläinen Geberit, Escad ja Kramer-Werke GmbH. Paikallisen maantieliikenteen pääakseli on Landesstraße 194.
Latokartanon peruskoulu

Latokartanon peruskoulu "Latis" on koulu, joka sijaitsee Helsingin, Latokartanossa. Koulussa on vuosiluokat 1-9.
Piha.
Koulun pihalla on leikkipaikka ja sen edessä jalkapallokenttä. 
Rakennus.
Koulussa on kaksi kerrosta. Koulun keskellä on ruokala.
Operaatio Cherry Blossoms at Night

Operaatio Cherry Blossoms at Night () oli Japanin suunnittelema sotilasoperaatio toisen maailmansodan aikana. Tavoitteena oli hyökätä Yhdysvaltoja vastaan käyttämällä biologisia aseita. Operaatio ei koskaan toteutunut.
Operaatio oli tarkoitus toteuttaa Keisarillisen Japanin laivaston sukellusveneiden avulla. Suunnitelman mukaan Japanin sukellusveneet kuljettaisivat lentokoneita lähelle Kalifornian rannikkoa. Näistä lentokoneista oli määrä vapauttaa Yksikkö 731:n tuottamaa aseistettua ruttoa ja muita sairauksia kantavia kirppuja Yhdysvaltain länsirannikon suurkaupunkeihin, kuten San Franciscoon. Tavoitteena oli aiheuttaa laaja epidemia, joka heikentäisi Yhdysvaltojen sotilaallista ja taloudellista toimintakykyä. Operaatiota ei koskaan toteutettu Japanin sotajohdon vastustuksen vuoksi.
BX Swiss

BX Swiss (aik. Berne eXchange, ) on Sveitsin Bernissä sijaitseva arvopaperipörssi. Pörsis on perustettu vuonna 1880. Vuonna 1991 pörssi siirtyi avoimesta kaupankäyntitilasta puhelimitse toimivaan pörssiin. Täysin sähköinen pörssistä tuli vuonna 2002.
Pörssissä on listattu yli 20 ensisijaista yrityslistaa, joihin kuuluu merkittäviä toimijoita Sveitsin tuotanto-, vähittäiskauppa- ja kiinteistöalalta. Kaupankäynnin kohteena oleviin arvopapereihin kuuluvat osakkeet, joukkovelkakirjat, sijoitusrahastot ja johdannaiset. Lisäksi BX Swississä noteerataan noin 1700 muuta arvopaperia.
Bernin pörssiä sääntelee Svetisin finanssivalvontaviranomainen ja siihen sovelletaan Sveitsin lainsädäntöä. Stuttgartin pörssi omistaa enemmistöosuuden pörssistä.
Historia.
Berniläisellä pankkitoiminnalla on 300-vuotinen historia. 1700-luvun alussa Bernissä oli useita yksityisiä pankkeja, jotka toimivat pääasiallisesti kansainvälisen rahaliikenteen parissa. "Berner Börseverin" perustettiin 28. tammikuuta 1880 yhdeksän pankkilaitoksen ja neljäntoista yrityksen toimesta. Tarve vakiintuneempeihin toimintatapoihin ja tiukempaan organisoitumiseen johti Bernin pörssiliiton perustamiseen 10. marraskuuta 1884.
Pörssin kaupankäyntitila ja sen ”à-la-criée-järjestelmä” korvattiin vuonna 1991 Bernin puhelinpörssillä. Vuodesta 2002 lähtien toimiluvan haltijoiden välinen kaupankäynti on hoidettu sähköisen kaupankäyntijärjestelmän avulla. Bernin pörssi sai vuoden 1997 pörssilain mukaisen Sveitsin finanssivalvontaviranomaisen (FINMA) hyväksynnän pörssilaitokseksi vuonna 1999. Vuonna 2002 pörssin nimi muutettiin muotoon "BX Berne eXchange".
Marraskuussa 2017 voimaan tulleen rahoitusmarkkinoiden infrastruktuurilain myötä FINMA myönsi pörssille uudelleen hyväksynnän pörssien korkeimpaan vaatimusluokkaan. Joulukuussa 2017 Stuttgartin pörssi hankki enemmistöosuuden pörssistä. Huhtikuussa 2018 BX Swiss siirtyi Elasticia-kaupankäyntijärjestelmään.
Wanzl

Wanzl GmbH &amp; Co. KGaA on saksalainen yhtiö, joka valmistaa erilaisia tuotteita muun muassa päivittäistavarakaupan ja tavarankäsittelyn tarpeisiin. Se on maailman suurin ostoskärryjen ja matkalaukkukärryjen valmistaja.
Historia.
Rudolf Wanzl vanhempi perusti metallipajansa Giebaussa Sudeettialueella vuonna 1918. Hän perusti yhdessä poikansa Rudolf Wanzl nuoremman kanssa uuden työpajan Leipheimiin Baijeriin vuonna 1947. Yritys aloitti pian valmistamaan ostoskoreja ja -kärryjä, joita käytettiin muun muassa uusissa itsepalvelukaupoissa Saksassa. Yritys kasvoi nopeasti ja kehitteli tuotteitaan. Toiminta laajeni myös ulkomaille.
Vuonna 1998 perheen kolmas sukupolvi nousi yhtiön johtoon, kun Gottfried Wanzlista tuli johtaja. Wanzl alkoi valmistaa tuotteita lentoasemille vuonna 2001 ja hotelleihin vuonna 2006. Wanzl osti Pohjois-Amerikan suurimman ostoskärryvalmistajan Technibiltin vuonna 2012. Nykyään yhtiöllä on alaosastoja ja tuotantoa useissa maissa ympäri maailman.
Tuotteet.
Wanzl suunnittelee ja valmistaa monenlaisia tuotteita etenkin kauppoihin, lentoasemille ja hotelleihin. Tuotteisiin lukeutuvat muun muassa ostos- ja matkalaukkukärryt, myymälöiden sisustusvarustus (hyllyt, telineet, yms.), kulkuportit ja matkustajien opastusjärjestelmät.
Accelleron Industries

Accelleron Industries Ltd on sveitsiläinen yritys, joka kehittää, valmistaa ja huoltaa turboahtimia ja suuria turboahdinkomponentteja moottoreihin. Yhtiön ratkaisut parantavat työntövoimaa ja lisäävät polttoainetehokkuutta vähentäen samalla päästöjä. Yhtiön pääkonttori sijaitsee Badenissa, Sveitsissä. Yhtiö on perustettu vuonna 2021 ja se työllistää noin 2 500 työntekijää.
Addex Therapeutics

Addex Therapeutics on sveitsiläinen kliinisen vaiheen lääkeyhtiö. Yhtiö keskittyy suun kautta saatavien neurologisten sairauksien hoitoon suunnattujen pienimolekyylisten lääkkeiden kehittämiseen ja kaupallistamiseen. Yhtiön kliinisiin ohjelmiin kuuluvat dipraglurantti (mGlu5 NAM) sekä ADX71149 (mGlu2 positiivinen allosterinen modulaattori eli PAM). Yhtiön pääkonttori siajitsee Plan-les-Ouatesissa ja se on perustettu vuonna 2007.
Adval Tech Holding

Adval Tech Holding AG on sveitsiläinen holdingyhtiö, joka toimii leimauksen ja muovauksen sekä ruiskuvalun aloilla. Yrityksellä on kaksi liiketoiminta-aluetta. Automotive-alue keskittyy valmistamaan metalli-, muovi- ja komposiittikomponentteja autoihin. Medical &amp; Consumer Goods -alue toimittaa komponentteja lääketieteelliseen teknologiaan, kuten lääkinnällisiin laitteisiin sekä kulutustavaramarkkinoille. Yritys toimii lukuisten tytäryhtiöiden kautta, jotka sijaitsivat Sveitsissä, Brasiliassa, Yhdysvalloissa, Unkarissa, Singaporessa, Thaimaassa, Kiinassa, Malesiassa, Meksikossa ja Saksassa. Yhtiön pääkonttori sijaitsee Könizissä ja se on perustettu vuonna 1942.
Renningen

Renningen on kaupunki Baden-Württembergin osavaltiossa Saksassa. Se koostuu Malmsheimista ja Renningenistä.
Maantiede.
Renningen sijaitsee Böblingenin piirikunnan pohjoisosassa. Etäisyys Stuttgartista on noin 18 kilometriä länteen.
Historia.
Renningen käsittää kaupunginosat Malmsheim ja Renningen. Ensin mainittu oli itsenäinen maalaiskunta vuoteen 1972. Württemberg hankki Renningenin 1300-luvulla ja Malmsheimin 1400-luvulla. Kaupunginosien rautatieasemat sijaitsevat 1872 avatun Schwarzwaldbahn-radan varrella, ja ne otettiin käyttöön 1800-luvun jälkipuoliskolla. Renningen on kasvanut toisen maailmansodan jälkeen etenkin pohjoiseen. Kaupunkioikeudet Renningen sai 1982.
Renningenin historiallista arkkitehtuuria edustaa muun muassa kirkko Germanuskirche. Se sijaitsee Malmsheimissa.
Talous ja liikenne.
Renningenissä toimii useita teollisuusyrityksiä, kuten Kromberg &amp; Schubert GmbH, QuickPack Haushalt + Hygiene GmbH ja SchäferRolls GmbH &amp; Co. KG. Renningenin rautatieasema, Bahnhof Renningen, sijaitsee Stuttgartin lähiliikennealueen piirissä. Maantieliikenteen keskeinen väylä on Bundesstraße 295, josta on yhteys kaupungin pohjoispuolitse kulkevaan moottoritiehen BAB 8.
Luettelo Brysselin pörssissä noteeratuista yhtiöistä

Tämä on luettelo Brysselin pörssissä noteeratuista pörssiyhtiöistä. Yhtiöt on luokiteltu pörssin toimialaluokituksen mukaisesti. Lisäksi yhtiöt jaettu pörssin luokituksen mukaisesti markkina-arvoltaan suuriin (yli 1 mrd. €), keskisuuriin (yli 150 milj. €) ja pieniin (alle 150 milj. €).
Yhtiöt.
Tilanne 26. marraskuuta 2024:
Luettelo Dublinin pörssissä noteeratuista yhtiöistä

Tämä on luettelo Dublinin pörssissä noteeratuista pörssiyhtiöistä. Yhtiöt on luokiteltu pörssin toimialaluokituksen mukaisesti. Lisäksi yhtiöt jaettu pörssin luokituksen mukaisesti markkina-arvoltaan suuriin (yli 1 mrd. €), keskisuuriin (yli 150 milj. €) ja pieniin (alle 150 milj. €).
Yhtiöt.
Tilanne 26. marraskuuta 2024:
Ulla Klötzer

Ulla-Greta Vilhelmina Klötzer (syntynyt 6.joulukuuta 1948 Espoo) on suomalainen poliitikko ja ympäristöaktivisti.
Klötzeristä tuli diplomikirjeenvaihtaja vuonna 1973 (alempi ekonomitutkinto). Hän toimi opettajana Helsingin Rudolf Steiner -koulussa vuodesta 1990. Hänet tunnetaan osallistumisestaan ympäristö- ja rauhanliikkeisiin. Hän on vastustanut kiihkeästi ydinvoimaa ja Suomen EU-jäsenyyttä. Hän oli Vihreän liiton varapuheenjohtaja 1991–1995 ja johti (VEU) -kansanliikettä vuonna 1995.
Klötzer osallistui syyskuussa 2024 Pietarissa järjestettyyn rauhankonferenssiin, joka käsitteli lähinnä Itämeren militarisointia. Yhdessä Euroopan ja Pohjois-Amerikan merkittävimmissä rauhanjärjestöissä toimivien aktivistien kanssa hän allekirjoitti yksityishenkilönä julistuksen, jossa kyseenalaistettiin militaristinen turvallisuuskäsitys ja lukuisten Itämeren aluetta koskevien konkreettisten vaatimusten lisäksi vaadittiin ”Ukrainan sodan eskaloitumisen välitöntä lopettamista ja länsivaltoja lopettamaan asetoimitukset Ukrainaan sekä kaikkia osapuolia työskentelemään vilpittömästi konfliktin pysyvän rauhanomaisen ratkaisun puolesta.”
Muutos 99.
Vuonna 1998 Klötzer oli VEU:n puheenjohtaja ja perustamassa Muutos 99 -liikettä mm. Eero Taivalsaaren kanssa ja haukkui vihreät ja vasemmistoliiton aatteettomiksi. Muutos 99 kokosi Suomen Kommunistisen Puolueen kanssa vaaliliittoa. Liitosta syntyi Vaihtoehtoväki-puolue, joka muutti nimensä Suomen työväenpuolueeksi (STP).
Kirjoja.
Vuonna 2017 julkaistiin Klötzerin ruotsintama Rudolf Steinerin "Sambandet mellan människan och elementarvärlden: Kalevala" (vapaasti: yhteys ihmisen ja elementtien maailman välillä: Kalevala). Sen mukaan entisaikojen ihmisten alitajuinen selvänäkökyky on havainnut maailman suuret luomisprosessit, joita vanhat myytit kuvaavat kuvainnollisesti.
Häneltä on julkaistu myös "Säteilevä tulevaisuus" ja "Säteilevä tulevaisuus osa 2: atomit sodassa" (2006).
Sjernarøyn kirkko

Sjernarøyn kirkko () on Stavangerin kunnassa Norjassa sijaitseva puinen pitkäkirkko vuodelta 1647.
Stokkan kirkko

Stokkan kirkko () on Stavangerin kunnassa Norjassa sijaitseva tiilikirkko vuodelta 1974.
Sunden kirkko

Sunden kirkko () on Stavangerin kunnassa Norjassa sijaitseva betonikirkko vuodelta 1984.
Talgjen kirkko

Talgjen kirkko () on Stavangerin kunnassa Norjassa sijaitseva kivinen pitkäkirkko 1100-luvulta.
Muutos 99

Muutos 99 oli vuoden 1999 eduskuntavaaleihin pyrkinyt liike.
Syyskuussa 1998 Yrjö Hakasen johtama Suomen kommunistinen puolue (SKP), -liikkeen puheenjohtaja Ulla Klötzer ja toimittajan Eero Taivalsaaren Viisaan kehityksen puolue (Viisaan Kehityksen ja Tulevaisuuden Puolesta (VKTP)) olivat perustamassa Muutos 99 -liikettä vuoden 1999 eduskuntavaalien vaaliliitoksi.
Helsingin kaupunginvaltuuston Olli Salin erosi Vasemmistoliiton valtuustoryhmästä ja perusti Muutos 99 -valtuustoryhmän marraskuussa 1998. Hän oli myös Skp:n jäsen. Skp, Muutos 99 ja Viisaan kehityksen puolue suunnittelivat yhteistä vaaliohjelmaa vuoden 1999 eduskuntavaaleihin.
Huhtikuussa 1999 muutos 99 -liikkeen tilalle Taivalsaari oli jo perustamassa Vaihtoehtoväki-puoluetta. Liitosta syntynyt Vaihtoehtoväki-puolue muutti nimensä Suomen työväenpuolueeksi (STP).
Tastan kirkko

Tastan kirkko () on Stavangerin kunnassa Norjassa sijaitseva kivikirkko vuodelta 1977.
Tjensvollin kirkko

Tjensvollin kirkko () on Stavangerin kunnassa Norjassa sijaitseva tiilikirkko vuodelta 1978.
Vardenin kirkko

Vardenin kirkko () on Stavangerin kunnassa Norjassa sijaitseva tiilikirkko vuodelta 1967.
Vardenesetin kirkko

Vardenesetin kirkko () on Stavangerin kunnassa Norjassa sijaitseva kivikirkko vuodelta 2000.
Madlamarkin kirkko

Madlamarkin kirkko () on Stavangerin kunnassa Norjassa sijaitseva tiilikirkko vuodelta 1976.
Grythyttan

Grythyttan on taajama Hälleforsin kunnassa Örebron läänissä Västmanlandin historiallisessa maakunnassa Ruotsissa. Taajamassa oli 805 asukasta vuonna 2021.
Grythyttanissa on kuvattu vuoden 1994 elokuva "". 
Vuonna 1972 Grythyttanissa aloitti julkkiskokki Carl Jan Granqvistin ravintola- ja hotellikorkeakoulu osana Örebron yliopistoa. 1980-luvun taitteessa Abba-yhtyeen jäseniä nähtiin usein Granqvistin isännöimässä Grythyttanin kestikievarissa, ja loppiaisena 1981 kylän kirkossa pidettiin julkisuudelta salaa Björn ja Lena Ulvaeuksen häät.
Funäsdalen

Funäsdalen on taajama Härjedalenin kunnassa Jämtlandin läänissä Härjedalenin historiallisessa maakunnassa Ruotsissa. Taajamassa oli 1 054 asukasta vuonna 2021. Lähellä Norjan rajaa sijaitseva Funäsdalen on suosittu turistikohde.
Hede (Ruotsi)

Hede on taajama Härjedalenin kunnassa Jämtlandin läänissä Härjedalenin historiallisessa maakunnassa Ruotsissa. Taajamassa oli 762 asukasta vuonna 2021.
Vemdalen

Vemdalen on taajama Härjedalenin kunnassa Jämtlandin läänissä Härjedalenin historiallisessa maakunnassa Ruotsissa. Taajamassa oli 622 asukasta vuonna 2021.
Chemnitz (suku)

Chemnitz on saksalainen suku, joka on lähtöisin Treuenbrietzenistä Brandenburgin markkreivikunnasta. "Kemnitz"-suku on katsottu alkuaan pommerilaiseksi alempaan aateliin kuuluneeksi slaavilaisjuuriseksi suvuksi. Suku aateloitiin myöhemmin Ruotsin valtakunnassa vuonna 1648 ja otettiin Ruotsin ritarihuoneeseen vuonna 1649 numerolla 417.
Suvun jäsenistä ovat merkittäviä muun muassa:
Ewert Ljusberg

Karl Ewert Alvar Ljusberg (7. toukokuuta 1945 Hede – 1. lokakuuta 2021) oli ruotsalainen trubaduuri. Hänen esikoisalbuminsa "Goknul!" ilmestyi vuonna 1972. Vuosina 1983–1996 hän juonsi SVT:n ohjelmaa "Har du hört den förut?". Ljusberg toimi kuvitteellisen Jamtlandin tasavallan presidenttinä vuodesta 1989.
Colen piirikunta

Colen piirikunta () on Yhdysvaltojen Missourin osavaltiossa sijaitseva piirikunta. Sen väkiluku oli 77 279 vuonna 2020. Piirikunnan hallintokeskus on osavaltion pääkaupunki Jefferson City. Piirikunta on perustettu vuonna 1820.
Väestö.
Vuoden 2020 väestönlaskennassa Colen piirikunnan asukasluku oli 77 279. Arvion mukaan asukkaista valkoisia on 83,7 %, mustia 11,7 %, aasialaisia 1,5 %, alkuperäisasukkaita 0,5 % ja Tyynenmeren alkuperäisasukkaita 0,1 %. Asukkaista 2,6 % kuuluu kahteen tai useampaan rotuun. 4,1 % asukkaista puhuu kotonaan jotain muuta kieltä kuin englantia ja 2,9 % asukkaista on syntynyt ulkomailla.
Jamtlandin tasavalta

Jamtlandin tasavalta () on Jämtlandin läänissä Ruotsissa sijaitseva kuvitteellinen valtio, joka perustettiin vuonna 1963 vahvistamaan paikallishenkeä. Sillä on oma lippu, kansallislaulu ja presidentti. Kansallispäivää vietetään 12. maaliskuuta. Presidenttinä on toiminut vuodesta 2022 näyttelijä Eva Röse, jonka edeltäjä Ewert Ljusberg oli virassa vuosina 1989–2021.